5. ΒΑΣΙΛΙΚΟΝ ΔΙΑΤΑΓΜΑ της 7/20 Αυγ. 1952 (ΦΕΚ Α΄ 228)  Περί καθιερώσεως εξαιρέσεων εν τω καθορισμώ ενιαίων οργανικώς θέσεων υπαλλήλων της Β. Αεροπορίας. Έχοντες υπ’ όψιν: α)τας διατάξεις του άρθρ. 40 παρ. 3 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων», β)την υπ’ αριθ. 550/1952 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ’ αριθ. 524/1952 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και της Εθνικής Αμύνης Υπουργών, απεφασίσαμεν και διατάσσομεν: Άρθρον μόνον.-Κατ’ εξαίρεσιν των εν άρθρ. 40 παρ. 3 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων» διατάξεων, αι ακόλουθοι θέσεις προσωπικού Σχολών Αεροπορίας, Διευθύνσεως Δημοσίων Έργων Αεροπορίας και Κρατικού Εργοστασίου Αεροπλάνων, δύνανται να είναι οργανικώς ενιαίαι εις τους δι’ εκάστην οριζομένους κατωτέρω βαθμούς κατά κατηγορίας:   α)Αι κατά το άρθρ. 33 του Α.Ν. 601/1937 «περί τροποποιήσεως του από 16.10.1935 Β.Δ/τος «περί Σχολών Αεροπορίας» θέσεις Καθηγητών Γ΄, Β΄ και Α΄ τάξεως της Β΄ Κατηγορίας της Σχολής Αεροπορίας και της Σχολής Τεχνικών Αεροπορίας εις τους 6ον, 5ον, 4ον και 3ον βαθμούς της Α΄ Κατηγορίας. β)(Αναφέρονται αι θέσεις του άρθρ. 2 Νόμ. 6301/1934, αίτινες κατηργήθησαν δια του άρθρ. 97 παρ. 1 εδαφ. δ΄ Ν.Δ. 192/1973, τόμ. 36 σελ. 60,01) γ)(Ομοίως αι θέσεις του άρθρ. 2 Α.Ν. 1846/ 1939). Εις τους αυτούς επί του Συντονισμού και της Εθνικής Αμύνης Υπουργούς ανατίθεμεν την δημοσίευσιν και εκτέλεσιν του παρόντος.   